فتح اللہ اصفہانی

**فتح اللہ بن محمد جواد نمازی شیرازی اصفہانی ([[1266ھ]] – [[1339ھ]])** اثنا عشری شیعہ علما میں سے ایک بڑے مرجع تھے اور اپنے زمانے میں ایران اور عراق کی نمایاں دینی و سیاسی شخصیات میں شمار ہوتے تھے۔ وہ شیخ الشریعہ اصفہانی کے نام سے زیادہ معروف تھے۔
## مختصر تعارف
ان کی ولادت 12 ربیع الاول 1266ھ کو ایران کے شہر اصفہان میں ایک دیندار خاندان میں ہوئی۔ انھوں نے ابتدائی دینی تعلیم وہیں حاصل کی اور علومِ دینیہ کے ابتدائی مراحل (مقدمات) کی تعلیم شروع کی۔ بعد ازاں کچھ عرصہ مشہد میں بھی قیام کیا جہاں انھوں نے دینی دروس میں شرکت کی اور وہاں کے علما سے ملاقاتیں کیں۔

کچھ عرصے بعد وہ دوبارہ اصفہان واپس آئے۔ اس وقت تک وہ درجۂ اجتہاد حاصل کر چکے تھے، چنانچہ انھوں نے تدریس اور علمی تحقیق کا سلسلہ شروع کیا۔
1295ھ میں وہ عراق ہجرت کر کے نجف میں مقیم ہو گئے۔ نجف میں انھوں نے فقہ اور اصول کے دروس دینا شروع کیے اور بہت سے طلبہ ان کے حلقۂ درس میں شامل ہوئے۔ ان کے شاگردوں میں آغا بزرگ طہرانی اور عبد الہادی حسینی شیرازی جیسے معروف علما شامل تھے۔

1313ھ کے بعد ان کی علمی سرگرمیاں زیادہ تر تدریس، تحقیق، تصنیف اور افتا تک محدود رہیں اور اسی زمانے میں انھیں شیخ الشریعہ کا لقب دیا گیا۔ 
### مرجعیت
اپنے استاد محمد کاظم طباطبائی الیزدی کی وفات (1337ھ) کے بعد انھوں نے مرجعیت سنبھالی۔ اس کے بعد محمد تقی شیرازی کی وفات (1338ھ) کے بعد وہ شیعہ علما کے اعلیٰ مرجع بن گئے۔
اسی زمانے میں عراق کی ثورة العشرين (1920ء کی بغاوت) کے دوران انھوں نے قیادت سنبھالی اور ایک خطاب میں کہا:
"شيرازي اللہ کی رحمت میں جا چکے ہیں، لیکن مشرکین کے خلاف جہاد کا ان کا فتویٰ باقی ہے، لہٰذا اپنے وطن کی حفاظت اور اس کی آزادی کے لیے جہاد جاری رکھو۔"
### '''اساتذہ'''
ان کے نمایاں اساتذہ میں شامل ہیں:
# حبیب اللہ رشتی
# محمد حسین کاظمی
# محمد صادق تنکابنی
# محمد باقر اصفہانی
# عبد الجواد خراسانی
# محمد تقی الہروی 
### وفات
شیخ الشریعہ اصفہانی نے برطانوی قبضے کے خلاف عراق کی ثورة العشرين کی قیادت کا کردار اپنی وفات تک جاری رکھا۔ وہ اتوار کی رات 8 ربیع الآخر 1339ھ (اگست 1920ء) کو نجف میں وفات پا گئے۔
ان کی وفات ایک طویل بیماری کے باعث ہوئی جو انھیں برطانوی قبضے کے خلاف جہاد کے سفر کے دوران لاحق ہوئی تھی۔ وفات کے بعد انھیں حرم امام علی میں دفن کیا گیا۔ 

## حوالہ جات

## کتابیات
* أعيان الشيعة. *[[محسن الأمين العاملي|محسن الأمين]]*، طبع بيروت - لبنان، *تاريخ الطبع مفقود*، منشورات دار التعارف. 8 391-392
* أحسن الوديعة في تراجم مشاهير مجتهدي الشيعة. *[[مهدي الإصفهاني الكاظمي|محمد مهدي الموسوي الأصفهاني الكاظمي]]*، طبع بغداد - العراق، 1948 م، منشورات مطبعة النجاح.
* ريحانة الأدب. 3 206
* علماى معاصر. *[[علي الخياباني|ملا علي الخياباني التبريزي]]*، طبع قم - إيران، 1382 هـ.ش، منشورات دفتر نشر نويد إسلام. 122
* الأعلام. *[[خير الدين الزركلي]]*، طبع بيروت - لبنان، 1980، منشورات دار العلم للملايين. 5 135
* معجم المؤلفين. *[[عمر رضا كحالة|عمر كحالة]]*، طبع بيروت - لبنان، *تاريخ الطبع مفقود*، منشورات إحياء التراث العربي. 8 52-53
* الذريعة إلى تصانيف الشيعة. *[[آغا بزرك الطهراني|آغا بزرگ الطهراني]]*، طبع بيروت - لبنان، 1403 هـ / 1983 م، منشورات دار الأضواء.
* مجلة تراثنا. *مؤسسة آل البيت لإحياء التراث*، العدد الرابع (4)، السنة الأولى، 1406 هـ.

زمرہ:1920ء کی وفیات
زمرہ:1850ء کی پیدائشیں
زمرہ:امام علی مسجد میں مدفون شخصیات
زمرہ:ایرانی شیعہ علما
زمرہ:ایرانی مذہبی رہنما
زمرہ:ویکی ڈیٹا والے صفحات
زمرہ:شاگرد ویکی ڈیٹا سے ماخوذ
زمرہ:1266ھ کی پیدائشیں
زمرہ:1339ھ کی وفیات
زمرہ:ایرانی آیت اللہ العظمیٰ
زمرہ:اصفہان کی شخصیات